Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 329/12/3309	Trenčín, 15.6.2012
EEČ : 2-28-98-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci je ako otec v zmysle § 62 a nás. Zákona o rodine a rozsudku Okresného súdu v XXXXX zo dňa 09.03.2009, právoplatného dňom 16.03.2009 XXXXX prispievať na výživné ml. syna XXXXX, nar. XXXXX sumou 50 € a na mal. dcéru XXXXX, nar. XXXXX sumou 50 € mesačne a to vždy do 15. dňa v mesiaci vopred k rukám matky XXXXX, nar. XXXXX, tr. bytom XXXXX XXXXX si svoju vyživovaciu povinnosť v časovom úseku mesiaca október 2011, november 2011, december 2011, január 2012, február 2012, marec 2012 riadne a v plnej výške neplnil, v mesiaci apríl 2012 zaplatil obv. XXXXX dňa 11.04.2012 sumu 50 €, dňa 17.04.2012 sumu 50 € a dňa 24.04.2012 sumu 50 € na účet matky XXXXX, čím uvedeným skutkom obvinenému XXXXX za uvedené obdobie vznikol na nezaplatenom výživnom dlh v celkovej sume vo výške 550 €, v tomto období nebol obv. XXXXX evidovaný na Úrade práce, sociálnych vecí a rodiny v XXXXX nebol poberateľom dávky v hmotnej núdzi, obv. XXXXX si vyživovaciu povinnosť neplnil ani iným spôsobom
lebo zanikla trestnosť činu
Odôvodnenie:
Poverený príslušník OOPZ XXXXX uznesením sp. zn. XXXXX zo dňa 25.04.2012 podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 odsek 2 Trestného zákona, ktorého sa mal dopustiť na tom skutkovom základe, že hoci je ako otec v zmysle § 62 a nás. Zákona o rodine a rozsudku Okresného súdu v XXXXX zo dňa 09.03.2009, právoplatného dňom 16.03.2009 povinný prispievať na výživné XXXXX XXXXX, nar. XXXXX sumou 50 € a na mal. dcéru XXXXX, nar. XXXXX sumou 50 € mesačne a to vždy do 15. dňa v mesiaci vopred k rukám matky XXXXX, nar. XXXXX, tr. bytom XXXXX, si svoju vyživovaciu povinnosť v časovom úseku mesiaca október 2011, november 2011, december 2011, január 2012, február 2012, marec 2012 riadne a v plnej výške neplnil, v mesiaci apríl 2012 zaplatil obv. XXXXX dňa 11.04.2012 sumu 50 €, dňa 17.04.2012 sumu 50 € a dňa 24.04.2012 sumu 50 € na účet matky XXXXX, čím uvedeným skutkom obvinenému XXXXX za uvedené obdobie vznikol na nezaplatenom výživnom dlh v celkovej sume vo výške 550 €, v tomto období nebol obv. XXXXX evidovaný na Úrade práce, sociálnych vecí a rodiny v XXXXX, nebol poberateľom dávky v hmotnej núdzi, obv. XXXXX si vyživovaciu povinnosť neplnil ani iným spôsobom.

	Počas prípravného konania bol vypočutý obvinený XXXXX, svedkyňa poškodená XXXXX, zabezpečené boli nasledovné listinné dôkazy: rozsudok Okresného súdu v XXXXX zo dňa 09.03.2009 s právoplatnosťou dňa 16.03.2009, fotokópia ústrižkov o zaplatení sumy vo výške 500,- Eur, fotokópie výpisov účtu XXXXX, správy k osobe obvineného, odpis z Registra trestov.

	Z uvedených dôkazov vyplýva, že XXXXX v priebehu trestného stíhania uhradil dlh na dlžnom výživnom, a to dňa 28.05.2012 sumu vo výške 500,- Eur a dňa 04.06.2012 sumu vo výške 100,- Eur, o čom svedčia ústrižky poštových poukážok zabezpečené ako listinný dôkaz, fotokópie výpisov z účtu ako aj výpoveď svedkyne poškodenej XXXXX. 

Svedkyňa poškodená XXXXX vo svojej výpovedi rovnako potvrdila, že neplnenie vyživovacej povinnosti nezanechalo na deťoch trvalo nepriaznivé následky a obvinený jej uhradil celé dlžné výživné. 

	Vzhľadom k tomu, že obvinený XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písm.a/ Tr.zák. trestnosť činu zanedbania povinnej výživy podľa § 207 ods. 2 Tr.zák.

	Podľa § 215 ods. l písm. h/ Tr. por. prokurátor zastaví trestné stíhanie, ak trestnosť činu zanikla.

          Z ustanovenia § 86 písm. a/ Tr.zák. vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka